S&P หั่นเครดิต ”รัสเซีย” ลง “ขยะ” CCC- เซ่นถูกคว่ำบาตรเสี่ยงผิดนัดชำระหนี้
S&P ปรับลดเครดิตรัสเซียสู่อันดับ “ขยะ” หลังประชาคมโลกร่วมกันคว่ำบาตรรัสเซีย ขณะที่มาตรการป้องกันเศรษฐกิจของรัสเซียมีแนวโน้มเพิ่มความเสี่ยงในการผิดชำระหนี้
S&P ปรับลดเครดิตรัสเซียสู่อันดับ “ขยะ” หลังประชาคมโลกร่วมกันคว่ำบาตรรัสเซีย ขณะที่มาตรการป้องกันเศรษฐกิจของรัสเซียมีแนวโน้มเพิ่มความเสี่ยงในการผิดชำระหนี้
4 มี.ค. 2565

สถาบันจัดอันดับความน่าเชื่อถือสแตนดาร์ด แอนด์ พัวร์ หรือ S&amp;P เปิดเผยวานนี้ (3 มี.ค.65) ว่า ได้ปรับลดอันดับความน่าเชื่อถือของรัสเซียจากเดิมที่ “BB+” ลงสู่ “CCC-” ซึ่งเป็นอันดับขยะ (junk) หลังประชาคมโลกร่วมกันคว่ำบาตรรัสเซีย ขณะที่มาตรการป้องกันทางเศรษฐกิจของรัสเซียเองนั้นมีแนวโน้มเพิ่มความเสี่ยงในการผิดชำระหนี้
สำนักข่าวรอยเตอร์รายงานว่า การที่รัสเซียเข้าบุกยูเครนตั้งแต่วันที่ 24 ก.พ.2565 ที่ผ่านมา ซึ่งถือเป็นการโจมตีประเทศในยุโรปครั้งใหญ่ที่สุดนับตั้งแต่สงครามโลกครั้งที่ 2 ได้ทำให้ตลาดการเงินของรัสเซียเผชิญปัญหาอย่างหนัก หลังจากที่นานาชาติได้ออกมาตรการคว่ำบาตร ขณะที่บรรดาบริษัทระดับโลกพากันถอนการดำเนินธุรกิจออกจากรัสเซีย
โดย S&amp;P ระบุว่า มาตรการคว่ำบาตรจากกลุ่มประเทศ G7 และการที่รัฐบาลรัสเซียออกมาตรการควบคุมการเคลื่อนย้ายเงินทุนเพื่อปกป้องค่าเงินรูเบิลอาจส่งผลต่อความสามารถในการชำระหนี้
“การปรับลดอันดับความน่าเชื่อถือมีขึ้นหลังนานาชาติออกมาตรการลงดาบ ซึ่งเราเชื่อว่ามีแนวโน้มเพิ่มความเสี่ยงในการผิดชำระหนี้” แถลงการณ์ระบุ